TOA สมทบทุน “รพ.สมเด็จพระยุพราช” ซื้ออุปกรณ์แพทย์ช่วยผู้ป่วยโควิด
TOA มอบเงินสมทบทุน 5 ล้านบาท ให้กับ “รพ.สมเด็จพระยุพราช” ซื้ออุปกรณ์การแพทย์ช่วยผู้ป่วยโควิด-19
TOA มอบเงินสมทบทุน 5 ล้านบาท ให้กับ “รพ.สมเด็จพระยุพราช” ซื้ออุปกรณ์การแพทย์ช่วยผู้ป่วยโควิด-19
11 มิ.ย. 2564

ดร.ประจักษ์ – นางละออ ตั้งคารวคุณ ประธานกรรมการ และรองประธานกรรมการ บริษัท ทีโอเอ เพ้นท์ (ประเทศไทย) จำกัด (มหาชน) หรือ TOA มอบเงินสมทบทุน เพื่อสนับสนุนงานสาธารณสุข เป็นจำนวนเงิน 5,000,0000 บาท ให้แก่ โรงพยาบาลสมเด็จพระยุพราชทั่วประเทศ เพื่อนำไปจัดซื้อเครื่องตรวจหาเชื้อโควิด-19 (Swab Unit) จำนวน 10 เครื่อง และเครื่องช่วยหายใจ Oxygen High Flow จำนวน 10 เครื่อง โดยมี ศ.เกียรติคุณ นพ.เกษม วัฒนชัย องคมนตรี และประธานกรรมการมูลนิธิโรงพยาบาลสมเด็จพระยุพราช เป็นผู้รับมอบ
 นอกจากนี้ TOA ได้มอบผลิตภัณฑ์ที่จำเป็นต่อการดูแลผู้ป่วยและงานสาธารณสุข อีกจำนวน 20,700 ชุด ประกอบด้วย เจลแอลกอฮอล์ทำความสะอาดมือ (ทีโพล์), สเปรย์แอลกอฮอล์สูตรน้ำ(ทีโพล์), โฟมล้างมือ (คลินิซอฟ), น้ำยาล้างจานและทำความสะอาดอเนกประสงค์ (ทีโพล์ อัลตร้า เพียว) รวมถึงสเปรย์ป้องกันและกำจัดยุง (เชนไดร้ท์) สำหรับนำไปแจกจ่ายให้แก่โรงพยาบาลสมเด็จพระยุพราช 21 แห่งทั่วประเทศ เพื่อช่วยเสริมสร้างสุขอนามัยที่ดี ป้องกันการแพร่ระบาดของเชื้อไวรัสโควิด-19 ต่อไป

 